Den Vest-Sjællandske Avis, 1818-11-24
(Fortsat.) Blandt de anseeligste Tydske Messer maae ogsaa den regnes, som holdes i August i Brunsvig; ogsaa denne leverede, ligesom enhver stor Sammenkomst at Mennesker og Omsætning af Varer, Bedrag til at lære at kiende de herskende Jdeer og Sæder, saaledes ere Snørlive for Mandfolk, en Handelsartikel i Tydskland for nærværende Tid, som ikke biedrager til at giøre Tidsalderen Ære, hele Kister opfyldte dermed ankom til denne Messe; andre vare tilpakkede med det bekiendte saakaldte Chinesiske Forlystningspil, som allerede er gledet hen paa Smagens og Foranderlighedens henrivende Strøm, de nye Lysesaxe, som kunne rense sig selv, traadte frem som et Beviis paa den stedse fremskridende Opfindelsesaand, og bleve faldbudne i Mængde. Ogsaa paa denne Messe erfarede man, ligesom paa den Frankforter, at de inden landske Fabrikater fandt bedre Afsætning end tilforn, og de Sachsiske og Preussiske Klædevarer havde en god Afgang. Bomuldsvarerne bleve stærkt bragte i Omløb, ved betydelige Crediteringer fra Storhandlernes Side til de smaae Udsælgere, især Jøder, som streife omkring i det Jndre af Landene og besørge dem affatte; det er een af Europas væsentlige Calamiteter, at Forbrugen af Bomuldstøier tager saameget til iblandt dets Beboere, især i dets nordlige Dele, da disse Klædemon hverken passe til dets Clima, eller deres Stof kan frembringes i denne Deel af Jorden; det Onde er endnu mindre, saalænge Fabricationen deraf er endnu i et Europæisk Folks (Englændernes) Hænder; men hvorledes vil det gaae, naar eengang i Tiden Fabrikationen af disse Stoffer flytter hen til de Verdensdele, hvori Materialiet haver hiemme, mon det ikke er at ønske, at Magthaverne i det nordlige Europa, satte en Grændse for Modens Daarlighed, og at de af Omhyggelighed for deres Undersaatters Helbred og Pung, forbød Brugen af Bomuldens og Silkens Forarbeidelser, i det mindste for alle de ringere Classer; kom Ulden og Hørren til at indtage deres gamle Eneherredømme, hvilket stort Sving vilde da ikke det nordlige Europas Jndustri paa nye erholde, og hvor godt vilde der da ikke være sørget for Pungens og Kroppens Sundhed, i dens under en koldere Zone beliggende Lande. Hvad der lokker til det stærke Forbrug af Bomuldstøierne, er deels deres overordentlige lette Priis, og deels deres elegante Udseende, hvorved Folk af simpel Stand kunne sætte sig ved Siden af de høiere og rigere Stænder, og lettere indføre og efterligne enhver af Modens Forandringer; men denne overordentlige lette Priis tilveiebringes deels ved et til stor Fuldkommenhed bragt Maskinerie; men hvorved al Fordeel falder i enkelte Menneskers og Staters Hænder, og Næringsveiene afskiæres for utallige Mennesker, og deels ved at giøre Varerne i høieste Grad tynde og uskikked til at afholde Climatets Paavirkninger, til stor Skade for Helbreden, (man kan sige, at alle de Fremskridt som Lægekunsten giør til Sundhedens Vedligeholdelse, finder en Modvægt i den herskende Smag i Klædedragten og det tiltagende Fabrikations-System, og at derved mere nedbrydes paa Sundheden, end hvad hiin kan opbygge). At de ringere Classer kunne ved Brugen af Bomuldstøier saa let sætte sig ved Siden af de høiere Classer, har til Følge, at Forfængeligheden og at deraf følgende Overdaadighed, udbredes derved; det var langt mere at ønske, at de høiere Stænder gik klædte i kostbare Stoffer med Guld og Ædelstene, saa at de Ringere maatte opgive alt Haab om at kunne efterligne dem. Følelsen af denne Apassende Stilling, hvori de høiere og rigere Stænder er blevne forsatte herved, er formodentlig Grunden til, at de kostbare Silketøier begynde nu igjen at komme saa stærkt i Moden, til Frankrigs og Jtaliens store Fordeel, saa at Silkefabrikernes Middelpunkt, Lyon, skal aldrig have havt saameget Arbeide, og saa at der allene 1 Aar skal være udført derfra for 60 Millioner Franker. (Jmidlertid vil vel neppe den Statsygdom, som den herskende Mode i Klædedragterne har udbredt i alle nordlige Lande af Europa, blive hævet uden ved Jndførelsen af en bestemt Nationaldragt, og ved Forbuddet af Brugen af alle Silke og Bomulds Klædningsstykker for alle ringere Stænder, og da vil en nye Livskraft og Velstandsfølelse blive indgydet i alle disse Lande, hvor Trang og Pengemangel nu er den almindelige Klage; det er et Slags Fortsættelse af det continentale System, som saaledes modificeret vil blive til Europas fande Bedste). For nu at komme tilbage fra denne Excursion, til den Brunsviger Messe, saa viiste sig der, destoværre atter, at Overdaadigheden er taget overordentlig til iblandt alle ringe Stænder, og at LuxusArtikler og Pynt finde en rivende Afsætning; det er Tidsaldrens Sygdom. - Som Characteristik ved de forskiellige Nationers Konstfrembringelser, fortiener det at anmærkes, at Nederlænderne have Fortrinet i Læderarbeider, da ingen Nation har en saa god Ege=Bark til at garve Læderet, som den Nederlandske, denne Bark er liden og tyk, og hele Forstvæsenet er indrettet paa at producere den; at Englænderne have Præferencen i de finere Staalarbeider, at de tydske Jernvarer roses for deres Soliditet, og finde en forøget Afsætning til Amerika. Det Nyknberger Legetøi er een af de importanteste Tydske Fabrikationer; Augsborg og nogle flere Stæder udmærke sig ved deres Guldsmed Arbeider Bøhmen, ved sin Glasfabrikation. Spaniens indre Cultur begynder at hæve sig, og det udfører nu langt større Mængde af Sydfrugter (Citroner, Appelsiner og Pomeranzer) end tilforn, en velgiørende Følge af, at der kommer færre Rigdomme ind i Landet ved Colo nernes Tab, hvorved Folket nødes mere til at benytte dets egne naturlige Fordeele. Sydfrugterne indføres nu ikke saa meget fra det nordlige Jtalien igiennem de Østerrigske Stater som fordum, da Mellemhandelen der er standset meget, ved det at den Østerrigske Regiering her har spærret Indgangen til disse Lande for de Nordtydske Fabrikater, for at ophielpe sine egne Undersaatters Konstflid. – Den Leipziger Efteraarsmesse var ikke efter de Handlendes og Sachsernes Ønske, man klager over, at den taber sig meget ved det at en stor Deel af Kongeriget er aftraadt til Preussen; derimod begynder en stærk Transithandel at trække sig over Dresden til Bøhmen, hvorved denne Kongestads Flor tiltager betydeligt.